cyanic-selkie/wikianc huggingface dataset:
Հեռուստատեսային գովազդ
Հեռուստագովազդի ամենազանգվածային տեսակը գովազդային հոլովակն է։ Գովազդային հոլովակները տարբերակվում են ըստ լայնածավալ (30 վայրկյան և ավել) և կարճ հոլովակներ (15-20 վայրկյան) ։
Պիեռետ Բլոխ
Մահ
Բլոխը մահացել է 2017 թվականի հուլիսի 7-ին, Փարիզում, 89 տարեկան հասակում ։
Հեռուստատեսային գովազդ
Պատմություն
ԱՄՆ-ում առաջին պաշտոնական վճարովի հոլովակը ցուցադրվել է 1941 թվականի հուլիսի 1-ին Նյու Յորքի WNBT հեռուստատեսությամբ՝ Բրուքլին Դոջերս և Ֆիլադելֆիա Ֆիլիս բեյսբոլի խաղից առաջ ։ Այնտեղ գովազդվում էր Bulova ձեռքի ժամացույց, որի արտադրող ընկերությունը, ըստ տարբեր աղբյուրների, վճարել է գովազդի համար 4-9 դոլար (2016 թվականի տվյալներով՝ 67-151 դոլար)։
Մեծ Բրիտանիայում առաջին հեռուստագովազդը ցուցադրվել է 1955 թվականին սեպտեմբերի 22-ին ITV հեռուստաընկերությամբ։ Գովազդվում էր Gibbs SR ատամի մածուկ։
Ճապոնիայում առաջին գովազդային հոլովակը ցուցադրվել է 1963 թվականի օգոստոսի 28-ին Տոկիոյի Nippon Television հեռուստաալիքով։
Ծանոթագրություններ
Կատեգորիա:Գովազդ
Թենգիզ Աբուլաձե
Թենգիզ Աբուլաձե Եվգենիի (თენგიზ ევგენის ძე აბულაძე, ), վրացի կինոռեժիսոր, սցենարիստ, մանկավարժ։ Վրաստանի ժողովրդական արտիստ (1966)։ ԽՍՀՄ ժողովրդական արտիստ (1980) ։ Համարվում է խորհրդային լավագույն կինոռեժիսորներից մեկը ։
Կենսագրություն
Ծնվել է 1924 թվականի հունվարի 31-ին։ Սովորել է Թբիլիսիի թատերական ինստիտուտում (1943–1946), ավարտել է Կինեմատոգրաֆիայի համամիութենական ինստիտուտի ռեժիսորական ֆակուլտետը (1953)։ Աբուլաձեի գեղարվեստական ֆիլմերից են՝ «Մագդանայի Լուրջան» (1956), «Ուրիշի երեխաները» (1959), «Ես, տատիկը, Իլիկոն և Իլարիոնը» (1963), «Աղերսանք» (1969), «Ցանկությունների ծառ» (1977), «Զղջում» (1987)։ Նրա կինոնկարները միջազգային կինոփառատոներում արժանացել են մրցանակների։ Հիշարժան են հատկապես «Զղջում» գեղարվեստական կինոնկարի համար ռեժիսորին շնորհված պարգևները. Լենինյան մրցանակ (1988), Նիկա մրցանակ «Լավագույն խաղարկային ֆիլմ», «Լավագույն ռեժիսորական աշխատանք», «Լավագույն սցենարական աշխատանք» անվանակարգերում, Կաննի միջազգային հեղինակավոր կինոփառատոնի ժյուրիի հատուկ մրցանակ՝ գրան-պրի ։ Թենգիզ Աբուլաձեին՝ որպես նրա հեղինակության առհավատչյա և վաստակի գնահատում՝ 1987 թվականին ընդգրկել են Մոսկվայի միջազգային կինոփառատոնի ժյուրիի կազմում ։
Բաց թողնված օգուտի սինդրոմ
Բաց թողնված օգուտի սինդրոմ (Fear of missing out), հետաքրքիր իրադարձություն կամ լավ հնարավորություն բաց թողնելու կպչուն վախ, ի հայտ է գալիս նաև սոցիալական ցանցերը դիտելիս ։ 10 մարդուց 4-ը երբեմն ունենում են բաց թողնված օգուտի սինդրոմ, ընդ որում տղամարդիկ ավելի հաճախ, քան՝ կանայք ։ Այլ տվյալներով, որևէ բան բաց թողնելու վախ ունենում են մարդկանց 56% ։ Այս երևույթը բնութագրվում է ընկերների և ծանոթների գործերին մշտապես տեղյակ լինելու անդիմադրելի ցանկությամբ։ Այն հաճախ անվանում են ափսոսելու զգացում, որը կարող է հանգեցնել որևէ հետաքրքիր իրադարձություն բաց թողնելու վախի ։
Ըստ ինքնորոշման տեսության, կապվածության զգացումը, այլ մարդկանց հետ բարեկամությունը հիմնական հոգեբանական առանձնահատկություններից է, որի բավարարումը հանդիսանում է մարդու հոգեկան առողջության պայմաններից մեկը ։ Այդ տեսության սահմաններում բաց թողած օգուտի սինդրոմը հանդիսանում է հոգեկանի պաշտպանական վիճակ, որն առաջանում է հասարակական կյանքից երկարատև դժգոհության զգացումի պատճառով ։
Սոցիալական մեդիայի և նորագույն տեղնոլոգիաների ազդեցություն
Տեխնոլոգիաների զարգացումը, մարդկանց թույլ տալով ավելի շատ շփվել, նպաստել է բաց թողնված օգուտի սինդրոմի տարածմանը ։ Մյուս կողմից, ժամանակակից տեխնոլոգիաները (օրինակ՝ սմարթֆոնները) և սեցիալական ցանցերը (օրինակ՝ ֆեյսբուք) մարդուն հնարավորություն են տալիս, փոքրաթիվ ջանքեր գործադրելով, մասնակցել սոցիալական կոմունիկացիային ։ Դրա հետ մեկտեղ, մեդիայի օգնությամբ, կոմունիկացիան հանգեցնում է ինտերնետ կախվածության։ Օնլայն լինելու հոգեբանական կախվածությունը կարող է արտահայտվել տագնապային վիաճակով, երբ մարդն իրեն օտար է զգում։
Ըստ Դյուկի համալսարանի հոգեբանության պրոֆեսոր Դեն Արիելիի, բաց թողնված օգուտի սինդրոմի էությունը կայանում է սեփական ժամանակն անիմաստ ծախսելու վախի մեջ ։
Սոցիալական ցանցերում շփումը տարբերվում է սովորական դեմ առ դեմ զրույցից՝ իր մեծ քանակությամբ ինֆորմացիայի փոխանցումով ։ Պրոֆեսոր Արիելին բերում է հետևյալ օրինակը. եթե մարդը 2 րոպեով ուշանում է ինքնաթիռից, նա սովորաբար ավելի շատ է տխրում, քան եթե ուշանում է 2 ժամ։ Ենթադրվում է, որ առաջին դեպքում ինքնաթիռի բաց թողնելն ավելի վիրավորական է, քանի որ մարդիկ հակված են ենթադրել, որ ամեն ինչ կարող էր այլ կերպ լինել։ «Սոցիալական ցանցերում նորությունների թերթումը նույնը չէ, ինչ, օրինակ, ճաշի ժամանակ զրուցել ընկերների հետ և լսել, թե ինչպես են նրանք անց կացրել իրենց հանգստյան օրերը։ Երբ դու բացում ես ֆեյսբուքը և տեսնում, որ քո ընկերները սրճարանում են՝ առանց քեզ, դու կարող ես պատկերացնել, որ կարող էիր ժամանակն անց կացնել այլ կերպ», - բացատրում է պրոֆեսորը ։
Երբ մարդը փորձում է կոմպենսացնել այդ բացասական զգացումը, օրինակ, տեղադրելով իր ստացված նկարները կամ հակառակը՝ գրել նյութ այն մասին, թե ինչպես է անց կացրել իր հանգստյան օրերը, որպեսզի ներկայացնի իր կյանքը լավ տեսանկյունից, նա ներգրավվում է փակ շրջանի մեջ ։ Մարդկանց մեծամասնությունը ցուցադրում է իր իդեալականցված կերպարը ։ Այսպիսով, սոցիալական մեդիան դառնում է բաց թողնված օգուտի սինդրոմի աղբյուր։ Flickr-ի հիմնադիր Կատերինա Ֆեյքը հայտարարել է, որ օրտագործել է սինդրոմի այդ առանձնահատկությունը, որպեսզի գրավի և պահի օգտատերերին ։
Հետևանքներ
Որպես հետևանք, բաց թողնված օգուտի սինդրոմը բացասական ազդեցություն է ունենում մարդկանց հոգեբանական առողջության վրա, առաջ բերելով վատ տրամադրություն և որոշ դեպքերում դեպրեսիա ։ Բաց թողնված օգուտի սինդրոմի ավելի հաճախ պատահող դրսևորումներից է ձանձրույթի զգացումը և միայնակությունը ։ Սոցիալական ցանցերն օգտագործելով որպես ինքնադրսևորման միջոց, բնորոշելով իրեն իր ցանցային կերպարի միջոցով մարդիկ ենթագիտակցորեն յուրացնում են այն հղումը, որ. «ես նյութեր եմ հրապարակում, հետևաբար գոյություն ունեմ» ։ Դա հանգեցնում է շփման էության, այդ թվում և իրականության աղավաղված ընկալման ։
Մարդիկ անընդհատ ստուգում են սոցիալական ցանցերի իրենց էջերը (անգամ հանդիպումների կամ հուղարկավորության ժամանակ՝ ֆաբինգ) իրական շփումը, իրական պահը փոխարինելով չգիտակցված թարմացումներով ։ Դեռահասներն ու մեծահասակները փոխանակում են հաղորդագրություններ՝ լինելով ավտոմեքենայի ղեկին, որովհետև նրանց համար կարևոր հաղորդագրություն բաց թողնելն ավելի սարսափելի է, քան դժբախտ պատահարի ենթարկվելը ։
Բացի այդ, ապացուցված է, որ մարդիկ, ովքեր ունեն բաց թողնված օգուտի սինդրոմ հակված են ավելի հաճախ և մեծ քանակությամբ օգտագործել ալկոհոլ, քան այն մարդիկ ովքեր չունեն։ Ենթադրվում է, որ ալկոհոլի նկատմամբ այդպիսի ձգտումը կապված է շատ գործելու և վտանգի ենթարկվելու անհրաժեշտության հետ, որպեսզի բաց չթողնվի սոցիալակն ակտիվության հնարավորությունը (օրինակ, կարելի է մասնակցել ալկոհոլային խաղերին կամ խմել անծանոթ մարդկանց հետ) ։
Ծանոթագրություններ
Կատեգորիա:Հոգեբանություն Կատեգորիա:Տագնապ
Սու Սենտ Մարի (Օնտարիո)
Սու Սենտ Մարի, քաղաք Կանադայի Օնտարիո նահանգում՝ Սենտ Մերիս գետի վրա՝ կանադա-ամերիկյան սահմանի մոտակայքում։ Այն Ալգոմա շրջանի կենտրոնն է և Հյուսիսային Օնտարիոյի երրորդ ամենամեծ քաղաքը՝ զիջելով միայն Սադբերի և Թանդեր Բեյ քաղաքներին։
Տարածքի բնիկ անիշինաաբե խմբին պատկանող օջիբվե բնակիչները այս տարածքը կոչում են Բաավիթիգոնգ (Baawitigong), որը նշանակում է «սահանքների վայր»։ Նրանք այս տարածքը օգտագործել են Սենտ Մերիս սահանքներում բելուգայի որսի շրջանում՝ որպես շրջանային հանդիպումների վայր։
Հարավում՝ գետի այն կողմում ԱՄՆ-ի տարածքն է և Միչիգանի նույնանուն քաղաքը։ Այս երկու համայնքները մեկ քաղաքի կազմում են եղել մինչև 1812 թվականի Անգլո-ամերիկյան պատերազմից հետո կնքված նոր պայմանագիրը, որով էլ սահմանվել է Կանադայի և ԱՄՆ-ի միջև սահմանը այս տարածքում։ 20-րդ դարում քաղաքները միավորվել էն Ինտերնացիոնալ կամրջի շնորհիվ, որը Միչիգանի կողմից Ինտերսթեյթ 75-ը միացնում է Օնտարիոյի կողմից Հուրոն փողոցին։ Մեծ լճերի համակարգով բեռնափոխադրումները շրջանցում են Սենտ Մերիսի սահանքները ամերիկյան Սու Լոքերի միջոցով, որն աշխարհում ամենածանրաբեռնված ջրանցքն է տոննաժի առումով, մինչդեռ փոքր զբոսաշրջային նավերը օգտվում են կանադական Սու Սենտ Մարիի ջրանցքից։
Ֆրանսիացի գաղութարարները գետի սահանքները կոչել են Սուս դե Սենտ Մարի, հենց այստեղից էլ ծագել է գյուղի անունը։ Սենտ Մերիս գետի սահանքներն ու կասկադները Սուփերիոր լճի մակարդակից իջնում են ավելի քան 6 մ դեպի ստորին լճերի մակարդակ։ Հարյուրավոր տարիներ առաջ սա դանդաղեցրել է ջրային բեռնափոխադրումների ընթացքը՝ պահանջելով նավերի և բեռների ցամաքային փոխադրում մի լճից մյուսը։
2016 թվականի տվյալներով քաղաքն ունի 73 368 բնակչություն։
Բնիկների բնակավայրերը՝ հիմնականում օջիբվե խմբի, այստեղ գոյություն են ունեցել ավելի քան 500 տարի։ 17-րդ դարի վերջին ֆրանսիացի ճիզվիտները Կանադայի բնիկների գյուղում առաքելություն են իրականացրել՝ որպես միսիոներներ։ Դրան հաջորդել է մորթու առևտրի կետի և ավելի մեծ բնակավայրի զարգացում։ Այն համարվել է մեկ միասնական համայնք և Կանադայի մաս մինչև 1812 թվականի անգլո-ամերիկյան պատերազմը։ Դրանից հետո ԱՄՆ-ը արգելել է բրիտանացի առևտրականներին իր տարածքում գործել, և գետով բաժանված շրջանները սկսել են զարգանալ որպես երկու առանձին համայնքները՝ երկուսն էլ կոչվելով Սու Սենտ Մարի ։
Պատմություն
1668 թվականի ֆրանսիացի ճիզվիտ միսիոներները այն վերանվանել են Սու Սենտ Մարի և իրենց բնակավայրն են ստեղծել (ներկայիս Միչիգանի Սու Սենտ Մարի) գետի հարավային ափին։
Ավելի ուշ մորթու առևտրի կետ է ստեղծվել, և բնակավայրը ընդլայնվել է՝ ընգրկելով գետի երկու կողմերն էլ։ Սու Սենտ Մարին Հյուսիսային Ամերիկայի ֆրանսիական ամենահին բնակավայրերից է։ Այն գտվում էր Մոնրեալից մինչև Սու Սենտ Մարի և Սուփերիոր լճից հյուսիս 5000 կմ ձգվող մորթու առևտրի խաչմերուկում։ Գետի մոտ տարածվող գյուղում բնակվում էր խառը բնակչություն՝ եվրոպացիներ, Կանադայի բնիկներ և մետիսներ ։
Քաղաքի անունը ծագել է ֆրանսերեն Սուրբ Մերիի սահանքների հնացած Saults de Sainte-Marie ձևից։ Ֆրանսերեն sault նշանակում է ցատկ կամ թռիչք։ 1600 թվականով թվագրվող աղբյուրների համաձայն sault բառն օգտագործվել է ջրվեժ կամ սահանք իմաստով։ Ժամանակակից ֆրանսերենում, սակայն, այլ բառեր են օգտագործվում այդ իմաստով։ Sault բառը պահպանվել է բացառապես 17-րդ դարի աշխարհագրական անուններում։
Առևտրականները կանոնավոր կերպով շփվում էին Մեծ լճերի ցեղերի հետ, իսկ շոտլանդացի-բրիտանացի մորթավաճառ Ջոն Ջոնսթոնը և նրա օջիբվե կինը 18-րդ դարի վերջի տարածքի հասարակության շրջանում շատ հայտնի են եղել։ Նրանց դուստրը՝ Ջեյն Ջոնսթոն Սքուլքրաֆթը, ամուսնացել է ազգագրագետ բնիկ ամերիկացի Հենրի Ռոուի Սքուլքրաֆթի հետ, և նրանք երեխաներ են ունեցել։ Նա ճանաչվել է որպես ԱՄՆ-ում առաջին բնիկ ամերիկացի բանաստեղծը և գրողը։
Այս անկայուն իրավիճակը փոխվել է 1812 թվականին Բրիտանիայի և Միացյալ Նահագների միջև սկսած պատերազմի ընթացքում և դրանից հետո։ Պատերազմի ընթացքում առևտուրը նվազել է, և 1814 թվականի հուլիսի 20-ին ամերիկյան ուժերը ոչնչացրել են Հյուսիսարևմտյան ընկերության պահեստը, որը գտնվել է Սենտ Մերիս գետի հյուսիսային ափին։ Այն պատճառով, որ ամերիկացիները չեն կարողացել գրավել Ֆորտ Մակինոն, բրիտանական ուժերը իրենց վերահսկողության տակ են պահել Սու Սենտ Մարին ։ Պատերազմից հետո ԱՄՆ-ը փակել է իր տարածքը բրիտանացի-կանադացի առևտրականների համար։
1870 թվականին Միացյալ Նահանգները թույլ չի տվել Chicona շոգենավին, որը տեղափոխում էր Գարնետ Վոլսլիին, անցնել Սու Սենտ Մարիի ամբարտակով։ Իրենց ջրային երթևեկությունը վերահսկելու նպատակաով կանադացիները կառուցել են Սու Սենտ Մարիի ջրանցքը, որը ավարտին է հասել 1895 թվականին ։
Երկրորդ համաշխարհային պատերազմի ժամանակ և մասնավորապես 1941 թվականին ԱՄՆ-ի կողմից Փըրլ Հարբորի վրա հարձակումից հետո կառավարությունը սկսել է մտահոգվել Սու Սենտ Մարիի ամբարտակների անվտանգության համար։ Ռազմական զգալի ներկայություն է ստեղծվել ամբարտակները հյուսիսից գերմանական ինքնաթիռների հնարավոր հարձակումից պաշտպանելու համար։ Հեռահար ռմբակոծիչների զարգացումը մեծացրել է հանկարծակի օդային հարձակման մտավախությունները։ Ռազմական ստրատեգները ուսումնասիրել են բևեռային պրոյեկցիոն քարտեզները, որոնք ցույց էին տալիս, որ օկուպացված Նորվեգիայից մինչև քաղաք օդային հեռավորությունը մոտավորապես այնքան է, ինչքան Նորվեգիայից մինչև Նյու Յորք։ Միացյալ կանադական և ամերիկյան խորհուրդը, որը կոչվում էր «Պաշտպանության հարցերի մշտական համատեղ խորհուրդ», իրականացրել է հակաօդային պաշտպանության համակարգերի և Միացյալ Նահանգների բանակի օդային ուժերի և Կանադայի թագավորական ռազմաօդային ուժերի հարակից ստորաբաժանումների տեղակայումը ամբարտակների պաշտպանության նպատակով։ Հակաօդային պաշտպանության վարժանքների համար նախատեսված հաստատությունը ստեղծվել է Սու Սենտ Մարիից 100 կմ հյուսիս՝ Սուփերիոր լճի ափին։ Վաղ ահազանգման ռադիոտեղորոշիչ կայաններ են ստեղծվել հյուսիսային Օնտարիոյի 5 վայրերում՝ ժամանող ինքնաթիռներին հետևելու նպատակով ։ Զինվորական անձնակազմ է ստեղծվել տրանսպորտային ենթակառուցվածքի կարևոր հատվածները պաշտպանելու նպատակով։ Մեկ տարի անց՝ 1943 թվականի հունվարին, այս կառույցները համարվել են ավելորդ և հանվել են, բացառությամբ Սու Սենտ Մարիի ռազմաբազայի։ Կանադայի թագավորական նավատորմում Ալժերին դասի ականակիր առաջին նավը կոչվել է HMCS ''Sault Ste. Marie'' (J334) Սու Սենտ Մարի քաղաքի անունով։ Այն օգտագործվել է Ատլանտիկայի ճակատամարտում։
1990 թվականի հունվարի 29-ին Սու Սենտ Մարին եղել է Միչ Լեյքի համաձայնագրի սահմանադրական բանավեճի կիզակետում, երբ խորհուրդը բանաձև է ընդունել՝ հռչակելով անգլերենը քաղաքի պաշտոնական լեզուն և միակ լեզուն քաղաքային ծառայությունների մատուցման համար։ Ֆրանսախոսներն արդեն հասել էին նրան, որ ֆրանսերենը գործածվի որպես պետական ծառայությունների պաշտոնական լեզու ։ Քաղաքն ուներ զգալի ֆրանսախոս բնակչություն, և այդ բնակիչները կտրականապես դեմ էին խորհրդի գործողություններին։ Սու Սենտ Մարիի լեզվի բանաձևն իր տեսակի մեջ առաջինը չէր Օնտարիոյում, բայց այն ամենամեծ քաղաքն էր, որը ընդունել է նման բանաձև և առաջինն էր, որ դա արել է՝ չնայած իր զգալի ֆրանկո-օնտարիական բնակչությանը ։
Կլիմա
Սու Սենտ Մարին ունի խոնավ ցամաքային կլիմա (ըստ Կյոպպենի կլիմաների դասակարգման՝ Dfb)՝ ցուրտ, ձնառատ ձմեռներով և տաք ամառներով, որոնք մեղմ են հիմնականում Սուփերիոր լճի շնորհիվ։ Ձմեռները ցուրտ են, սակայն ի տարբերություն այլ ցամաքային տարածքների՝ ավելի մեղմ են ։ Ջերմաստիճանը տարվա ընթացքում 24 օր իջնում է -20°C-ից ներքև։ Ամառները տաք են, հուլիսյան ջերմաստիճանը հասնում է 24°C-ի, իսկ տարվա ընթացքում 4 օր քաղաքում լինում է 30°C-ի բարձր ջերմաստիճան ։ Տարեկան միջին տեղումները 889 մմ են, որը բավականին հավասարաչափ բաշխված է ամբողջ տարվա ընթացքում, փետրվարը ամենաչոր ամիսն է, իսկ սեպտեմբերից նոյեմբեր ամենախոնավ ամիսներն են ։ Սու Սենտ Մարիում երբևէ գրանցված ամենաբարձր ջերմաստիճանը 37,2°C է եղել 1921 թվականի հուլիսի 3-ին, իսկ ռեկորդային ամենացածր ջերմաստիճանը 1927 թվականի հունվարի 26-ին՝ -41,10°C ։
Տնտեսություն
Քաղաքում Երկրորդ համաշխարհային պատերազմից առաջ և հետո զգալիորեն զարգացել է արդյունաբերությունը, մասնավորապես պողպատագործության ոլորտում։ Ալգոման (նախկինում՝ Algoma Steel, Essar Steel Algoma) ամենամեծ գործատուն է եղել, որը հիմնական գործարանում ունեցել է 3500 աշխատող և մոտավորապես 553 աշխատող՝ Թենարիսի կողմից շահագործվող խողովակների գործարանում։ 1940-ական թվականներին պողպատի և քրոմի շահագործումն էական նշանակություն ուներ Կանադայում և Միացյալ Նահանգներում ռազմական գործողությունների համար։ Algoma Steel և Chromium Chromium Mining and Smelting Corporation-ը տրանսպորտային և ռազմական մեքենաների հիմնական արտադրողներն էին։
Հուրոնի կենտրոնական երկաթուղին կարևոր էր 21-րդ դարում պողպատի շահագործման համար, չնայած այլ վայրերում երկաթուղու լայն վերակառուցմանը։ Genesee and Wyoming, Inc.-ը՝ երկաթուղու սեփականատերը, հայտարարել է գործունեությունը դադարեցնելու մտադրության մասին։ Այն շարունակել է շահագործվել ըստ համաձայնագրի, որը, սակայն, լուծարվել է 2010 թվականի օգոստոսի 15-ին ։
1960-1970-ական թվականներին Սու Սենտ Մարին բարգավաճել է, սակայն քանի որ ներկրված պողպատը դարձել է տեղական արտադրանքի մրցակից, տեղական արդյունաբերությունը սկսել է կրճատվել։ 1980-ական թվականների վերջից Ալգոման երկու անգամ սնանկ է հայտարարվել և աշխատանքից ազատել է մեծաքանակ աշխատողների, որը բացասաբար է ազդել տարածաշրջանային տնտեսության վրա։ Ալգոման սնանկությունից փրկվել է Օնտարիոյի կառավարության կողմից տրված անտոկոս վարկերի շնորհիվ։ 2004 թվականին ընկերության վիճակը 1990-ական թվականների ֆինանսական խնդիրներից հետո արագորեն կարգավորվել է։ Չինաստանում վերջին տասնամյակի ընթացքում պողպատի նկատմամբ պահանջարկի ավելացումը բարձրացրել է պողպատի գինը։ Իր ջանքերի շնորհիվ Դենիս Թուրքուան՝ ընկերության գործադիր տնօրենը, 2006 թվականին ճանաչվել է «Տարվա կանադացի գործադիր տնօրեն»։ Essar Group-ի (Հնդկաստան) կողմից ASI գնելու առաջարկը ներկայացվել է ASI-ի տնօրենների խորհրդի կողմից և հավանության արժանացել։ 2007 թվականի հունիսին ընկերությունը պաշտոնապես վաճառվել է Essar Group-ին 1,6 միլիարդ դոլարով։ Անտառտնտեսությունը նույնպես տեղական խոշոր արդյունաբերություն է։ St. Mary's Paper-ը փակվել է և հանվել շահագործումից, չնայած այն վերաբացվել է 2007 թվականի հունիսին և որոշ ժամանակ շահագործվել նոր սեփականատերերի կողմից։ Flakeboard Ltd.-ն ևս կապված է փայտե արտադրանքների հետ, այն աշխատանքով է ապահովում համայնքի ավելի քան 110 բնակչի։ Մոտակայքում գտնվող մելամինի գործարանը Flakeboard-ի նյութերով արտադրանք է ստեղծում, օրինակ՝ կահույք և պահարաններ։ Flakeboard-ի երկու գործարանները միասին աշխատանքով են ապահովում շուրջ 150 հոգու։ Հյուրոնի կենտրոնական երկաթուղին կարևոր է տեղական այս արդյունաբերությունների համար։
Բիզնես գործընթացների աութսորսինգի ոլորտը ունի զանգերի երեք կենտրոն քաղաքում, որտեղ ընդհանուր առմամբ աշխատում է 1500 հոգի։ Ամենամեծը՝ Sutherland Global Services, փակվել է 2019 թվականին, իսկ Agero-ն փակվել է 2020 թվականի ապրիլին։ Nucomm ևս այստեղ զանգերի կենտրոն է ունեցել։ Այս ոլորտը բավականին աշխատատեղերի ստեղծման աղբյուր է հանդիսացել և նպաստել է քաղաքի տնտեսական զարգացմանը 1990-ական թվականների վերջին։
Համայնքի մեկ այլ խոշոր գործատու է Ontario Lottery and Gaming Corporation (OLG)։ Այն քաղաքի ափամերձ տարածքում ունի գրասենյակ։ Սու Սենտ Մարիի շուրջ 900 բնակչի աշխատում է այս գրասենյակում և OLG կազինոյում։ Մրցանակի տրամադրման կենտրոնը ժամանակին գտնվում էր քաղաքում, սակայն 2009 թվականին այն տեղափոխվել է Տորոնտո։ OLG-ն 4-րդ ամենամեծ գործատուն է Ալգոմա Սթիլից, Սուի տարածքային հիվանդանոցից և զանգերի կենտրոնի ոլորտից հետո։
Սու Սենտ Մարին Օնտարիոյի այն փոքրաթիվ քաղաքներից է, որտեղ քաղաքային օրենքները թույլ չեն տալիս խանութներին գործել դեկտեմբերի 26-ին՝ Սուրբ ծննդյան հաջորդ օրը, որը հայտնի է Բոքսինգ օր անունով։ Մանրածախ խանութները Սու Սենտ Մարիում սկսում են իրենց հետ-սուրբծննդյան Բոքսինգ դեյի զեղչերը դեկտեմբերի 27-ին։ 2010 թվականի քաղաքային ընտրություններին զուգահեռ անցկացվել է նաև քաղաքային հանրաքվեն՝ որոշելու, թե արդյոք ընտրողները կողմ են, որ Բոքսինգ դեյին խանութները բացվեն ։ Ընտրողների մասնակցությունը շատ բարձր չի եղել հանրաքվեն իրավականորեն ընդունելի լինելու համար, սակայն ընտրողների 60,77%-ը դեմ է եղել այդ տոնին խանութները բացելուն ։
Տրանսպորտ
Սու Սենտ Մարիին է ծառայում Highway 17-ը, որը համարվում է տարածաշրջանում Տրանս-Կանադա մայրուղու մի մասը։ Մայրուղին իրար է կապում հյուսիս-արևմուտքում գտնվող Թանդեր Բեյ և արևելքում գտնվող Սուդբերի քաղաքները։ Ինտերնեշնլ կամուրջը Միչիգանի Սու Սենտ Մարի քաղաքը միացնում է կանադական Սու Սենտ Մարիին՝ ամերիկյան կողմում դառնալով  Interstate 75։ Վերջինս շարունակվում է դեպի հարավ՝ Սագինո, Ֆլինտ և Դետրոյթ՝ անցնելով Օհայո և ավարտվելով Մայամիի մոտակայքում գտնվող Հայալիայում։
Քաղաքը կարևոր դեր է խաղում ջրային երթևեկության մեջ, քանզի Միչիգանի ամբարտակները Սենտ Լորենս ծովային ճանապարհի կարևոր մաս է կազմում։ Քաղաքն ունի իր սեփական փոքրածավալ ամբարտակը, որն օգտագործվում է փոքր նավերի և ամռանը զբոսանավերի համար։ Նաև վերջերս բացվել է բազմամոդալ վերջնակայան, որի շնորհիվ Սու Սենտ Մարին դարձել է երկաթուղային, ճանապարհային և ջրային փոխադրումների հանգույց։
Սու Սենտ Մարիի օդանավակայանը և Սու տրանզիտային ծառայությունը սպասարկում են Սու Սենտ Մարի քաղաքին ։ Քաղաքն այլևս ուղևորատար երկաթուղով կապված չէ որևէ այլ խոշոր քաղաքների հետ, սակայն հանդիսանում է Ալգոմա կենտրոնական երկաթուղոային ցանցի մի մասը, որը անցնում է քաղաքի հյուսիսով՝ հասնելով Հերստ փոքր քաղաքին։ 2006 թվականին Սու Սենտ Մարիից պատգամավոր Թոնի Մարտինը կոչ է արել վերականգնել Սու Սենտ Մարիի և Սուդբերի քաղաքների միջև ուղևորափոխադրումները ։
2018 թվականին Ontario Northland տրանսպորտային հանձնաժողովը հայտարարել է Սուդբերիից արևմուտք ծառայության ընդլայնման մասին, որը ընդգրկում է բազմաթիվ կանգառներ Սու Սենտ Մարիում ։ Ուղևորները կարող են նստել Հերստ, Սուդբերի և Մանիտուլին կղզի գնացող ավտոբուսներ։ Ontario Northland-ը քաղաքում ունի երեք կանգառ, որոնցից գլխավորը գտնվում է քաղաքի հյուսիսում, որոնցից գլխավորը գտնվում է Թրանք փողոցի արևելյան ծայրամասում, իսկ մյուսները՝ Սու քոլեջի և հիվանդանոցի մոտ։
Տուրիզմ
Տեղական տեսարժան վայրերը ներառում Կանադական Bushplane Heritage Centre, Սու Սենտ Մարի թանգարանը, Սու Սենտ Մարի ջրանցքը, Սուի ամբարատակներով (որը միավորում է Սուպերիոր լիճը Մեծ լճերի հետ) նավակային զբոսանք, Ուայթֆիզ կղզի, Ermatinger-Clergue ազգային պատմական վայր, Սու Սենտ Մարիի կազինո, Ալգոմայի պատկերասրահ և Ալգոմայի կենտրոնական երկաթուղու հայտնի Ագավա կանյոն զբոսաշրջային գնացք։
MS Norgoma-ն՝ կանադական ուղևորատար նավը, Մեծ լճերում եղել է թանգարանային նավ։
Մոտակա այգիներն են Փենքեյք բեյ այգին, Բատչավանա բեյ այգին և Լեյք Սուպերիոր այգին։ Սու Սենտ Մարիի ձմեռային տուրիզմի զարգացմանը նպաստում են Բոն Սու ձմեռային կառնավալը, Սըրչմոնտ ռեզորտը՝ որպես սնոուբորդի և լեռնադահուկային վայր, Սթոքլի Քրիք Լոջը (լեռնադահուկային հանգստավայր) և Հայավաթան՝ լեռնադահուկային արահետներ։ Քաղաքում տեղակայված է նաև ձնագնացների մեծ արահետային համակարգ, որը հատում է Օնտարիո նահանգը։
Սու Սենտ Մարին ունի լեռնային հեծանվավազքի լայն ցանց, և ներդրումներ են կատարվել քաղաքի Հայավաթա տարածքում նոր արահետների ստեղծման համար։ Ալգոմա արահետային ցանցը նախատեսում է ավելացնել նոր արահետներ արդեն գոյություն ունեցող 30-40 կմ երկարությամբ ցանցին, որի նախնական աշխատանքները նախատեսվում է ավարտին հասցնել 2021 թվականի սեպտեմբերին ։
2021 թվականի օգոստոսին Սեյլ Սուպերիորը զբոսաշրջային տուրեր է կազմակերպել իրենց Zodiac Hurricane նավով, որը մեկնում է Ռոբերտա Բոնդա նավահանգստից ։
Հունիս ամսից հոկտեմբեր ընկած ժամանակահատվածում տարածքը գրավող հիմնական վայրերից մեկը Ագավա կանյոնի տուր գնացքն է։ Այս մեկօրյա էքսկուրսիան անցնում է Սու Սենտ Մարիից հյուսիս 114 մղոն՝ անցնելով հյուսիսային լճերով և գետերով և գրանիտե ժայռերի գոյացումների և խիտ անտառների միջով՝ ավարտվելով Ագավա կանյոնի մոտ։ Գնացքը մեկնում է առավոտյան ժամը 8-ին և Սու Սենտ Մարի վերադառնում հաջորդ օրը առավոտյան ժամը 6-ին։ 2021 թվականի օգոստոսին երկաթուղային նոր կայարան է ստեղծվել ։
Քաղաքում է գտնվում Հյուսիսային Օնտարիոյի ամենամեծ առևտրի կենտրոնը՝ Station Mall-ը։
Ժողովրդագրություն
Ինչպես Հյուսիսային Օնտարիոյի մյուս քաղաքներում, այնպես էլ Սու Սենտ Մարիում բնակչությունը նվազել է 1990-ական թվականներին և 2000-ական թվականների սկզբին այն պատճառով, որ բնակչության մեծ մասը տեղափոխվել է հարավային Օնտարիոյում գտնվող մեծ քաղաքներ։ 1990-ական թվականների սկզբից քաղաքի բնակչությունը նվազել է 84 000-ից՝ հասնելով 74 566-ի, սակայն 2006 թվականի մարդահամարի համաձայն բնակչության թիվը աննշան չափով աճել է՝ հասնելով 74 948-ի։
Սու Սենտ Մարիում ժամանակին բնակվել են իտալացի բազմաթիվ ներգաղթյալներ։ Քաղաքն ունի էթնիկ իտալացիների մեծ կենտրոնացում՝ հիմնականում Կալաբրիայի հարավային շրջանից ։ Քաղաքում նաև մեծաքանակ Կանադայի բնիկներ կան։ Բնակչության 86,2%-ը եվրոպական ծագում ունեն, 11,1%-ը բնիկներ են, մյուս փոքրամասնությունները՝ 2,7% ։ Սու Սենտ Մարիի իտալական բնակչությունը կազմում է ընդհանուր բնակչության 21,8%-ը։
Քրիստոնեությունը քաղաքում ընդունված հիմնական կրոնն է, մեծամասնություն են կազմում կաթոլիկները։ Սրա պատճառն այն է, որ քաղաքացիների մեջ մեծ թիվ են կազմում պահպանողական ֆրանսիական և իտալական կաթոլիկ ժառանգություն ունեցողները։ Կաթոլիկությունից և բողոքականությունից հետո նրանք, ովքեր իրենց չեն ասոցացնում որևէ կրոնի հետ կազմում են բնակիչների մեկ քառորդը։
Կառավարություն
Սու Սենտ Մարին ղեկավարում են քաղաքային խորհրդի 10 խորհրդականները և քաղաքապետը։ Վերջին քաղաքային ընտրությունն իրականացվել է 2018 թվականի հոկտեմբերի 22-ին, որում հաղթանակ է տարել գործող քաղաքապետ Քրիստիան Պրովենցանոն՝ ստանալով ձայների 70,15%-ը ։ Պրովենցանոյին նախորդած Դեբըլ Ամարոսոն եղել է այս պաշտոնը զբաղեցրած առաջին կինը ։
Կրթություն
Քաղաքում է գտնվում է Սու քոլեջը՝ կիրառական արվեստի և տեխնոլոգիայի քոլեջը, և Ալգոմայի համալսարանը։ Թեև Ալգոմայի համալսարանի և Սու քոլեջի ծրագրերի գերակշիռ մասը մատուցվում են համապատասխան համալսարաններում, երկու հաստատություններն էլ համատեղ ծրագրեր են առաջարկում Միչիգանի Սու Սենտ Մարիի Լեյք Սուպերիոր պետական համալսարանի հետ։ 2008 թվականի հունիսի 18-ին Ալգոմայի համալսարանը դարձել է անկախ համալսարան՝ դադարեցնելով իր երկարամյա կապը Սուդբերիում գտնվող Լաուրենտյան համալսարանի հետ։ Shingwauk Kinoomaage Gamig-ը պատրաստվում է հիմնել դաշնային ծրագիր Ալգոմայի համալսարանում, որն առաջարկելու է դասեր անիշինաաբե մշակույթի և լեզվի մասին։
Սու Սենտ Մարիում են գտնվում Ալգոմայի շրջանային դպրոցի խորհուրդը և Հյուրոն-Սուպերիոր շրջանային կաթոլիկ դպրոցի խուրհուրդը։ Քաղաքում են գտնվում նաև հետևյալ ավագ դպրոցները՝
Սու Սենտ Մարիում է գտնվում նաև Օնտարիոյի անտառային հետազոտական ինստիտուտը և Մեծ լճերի անտառատնտեսության դաշնային կենտրոնը։
Սու Սենտ Մարիում կան ավելի քան 30 միջնակարգ դպրոցներ։
Սպորտ
Սու Սենտ Մարի Գրեյհաունդսը քաղաքի ամենահայտնի սպորտային թիմերից է, որը գոյություն է ունեցել 1919 թվականին Հյուսիսային Օնտարիոյի հոկեյի ասոցիացիայի ստեղծման ժամանակից։ Հաունդները հաղթել են ազգային առաջնությունը երկու անգամ, այդ թվում՝ 1993 թվականին Մեմորիալ գավաթը և 1923 թվականին Ալլան գավաթը։
Սու Սենտ Մարիում է տեղի ունեցել 1990 թվականի կանադացի տղամարդկանց կյոռլինգի Բրայեր առաջնությունը։ 2010 թվականին այստեղ է տեղի ունեցել նաև Կանադայի կանացն կյոռլինգի առաջնությունը։
Սու Սենտ Մարին նաև կանադական ֆուտբոլի հարուստ պատմություն ունի։ Մոտ չորս տասնամյակ Սու Սենտ Մարիի ավագ դպրոցները մշտապես նվաճել են Հյուսիսային Օնտարիոյի մրցանակները (NOSSA) և շրջանային եզրափակիչների մշտական մասնակիցներն են։
Սու Սենտ Մարի քաղաքը հյուրընկալել է բազմաթիվ ազգային և միջազգային սպորտային իրադարձություններ, այդ թվում՝ 2003 թվականի Էկո-մարտահրավեր Հյուսիսային Ամերիկայի առաջնությունը, մրցավազք (350-500 կմ) հեծանիվով, պարաններ օգտագործելով, թիեր օգտագործելով։
Մշակույթ
Սու Սենտ Մարիում ամեն տարի փետրվար ամսին կազմակերպվում է Բոն Սու ձմեռային կառնավալը։ Քաղաքում կազմակերպվում է նաև Ալգոմայի աշնանային փառատոնը, որ գրավում է տեղական և միջազգային կատարողներին։ Կիվանիս համայնքային թատրոնը և Կենտրոնական միացյալ եկեղեցին օգտագործվում են ներկայացումների համար։ Երկու վայրերը տեղավորում են շուրջ 1000 հոգու։ Ալգոմայի պատկերասրահը ներկայացնում է տեղական և միջազգային արվեստագետների աշխատանքները և ունի կանոնավոր ցուցադրություններ։ Հուլիս ամսվա երրորդ հանգստյան օրերին նշվում է Համայնքի օրը։ Տեղի Ռոտարի ինթերնեշնլ ակումբը կազմակերպում է Ռոտարիֆեստ եռօրյա միջոցառում ։
Կալի Մատսոնի A Love Song to the City երգի կենտրոնում Սու Սենտ Մարին է ։
Արտաքին հղումներ
Կատեգորիա:Կանադայի քաղաքներ Կատեգորիա:Կանադա
Fuck (խումբ)
Fuck, ամերիկյան ինդի ռոք խումբը ստեղծվել է Օքլենդ քաղաքում (Կալիֆոռնիա) 1993 թվականին։ Խումբը կազմված է Թիմոթի Փրադոմից, Ջեոֆ Սոուլից, Կայլ Սթեյթեմից և Թեոդոր Էլլիզիոնից։
Խմբի պատմությունը
Այնուհետև խումբը պայմանագիր է կնքում Matador Records-ի հետ։ Թիմոթի Փրադոմի խոսքով՝ Matador Records-ի մարքեթինգային տնօրենն ասել է, որ խումբը պետք է փոխի իր անունը, սակայն նրանք հրաժարվել են ։
Conduct ալբոմից հետո խումբը խզում է պայմանագիրը Matador Records-ի հետ և սկսում հաճախ փոխել պիտակները ։
Ծանոթագրություններ
Կատեգորիա:Ռոք խմբեր Կատեգորիա:1993 հիմնադրված երաժշտական խմբեր
Ճնճղուկ (անձնանուն)
Ծանոթագրություններ
Կատեգորիա:Հայկական արական անձնանուններ
Կամպդևվանոլ
Կամպդևվանոլ  (Campdevánol, Campdevànol)(Llobera), մունիցիպալիտետ Իսպանիայում, գտնվում է Լեյդա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Սոլսոնես շրջանում։ Տարածքը կազմում է 32,6 կմ²։ Բնակչությունը ՝ 34999 մարդ (2010 թվականի տվյալներով)։ Հեռավորությունը պրովինցիոն վարչական կենտրոնից 75 կմ։
Արտաքին հղումներ
Կատեգորիա:Իսպանիայի բնակավայրեր
Վայրկենաչափ
Վայրկենաչափ, վայրկյանի տասնորդական մասերի ճշտությամբ ժամանակը չափելու սարք։ Տարբերում են գրպանի, ձեռքի, սեղանի և վահանային վայրկենաչափեր։ Ինչպես և ժամացույցներում, վայրկենաչափերում կա ժամանակը հաշվելու հիմնական վայրկենաչափ մեխանիկական, էլեկտրական կամ էլեկտրոնային հարմարանք, իսկ բացի այդ՝ գործարկելու, կանգնեցնելու և սլաքները (կամ թվանշանները) զրոյի բերելու հատուկ հարմարանք։ Առավել ճշգրիտները (սխալանքը 1 մկվրկ է) էլեկտրոնային վայրկենաչափերն են, որոնք հանդերձված են քվարցային գեներատորով։ Վայրկենաչափները կիրառվում են արդյունաբերության մեջ, սպորտում և այլուր։
Կատեգորիա:Վայրկենաչափեր Կատեգորիա:Չափիչ սարքեր
Տեկոր խարաբա
Տեկոր խարաբա, գյուղ Արևելյան Հայաստանում, նախկին Կարսի մարզի Կաղզվանի գավառում։ Գտնվում էր Նախիջևանի տեղամասում, Կաղզվան գյուղաքաղաքից 35 կմ հյուսիս-արևելք։
Բնակչություն
1907 թվականին ուներ 38 տուն՝ 273 քուրդ բնակչով։
Պատմամշակութային արժեքներ
Գյուղն ուներ հին հայկական գերեզմանոց ։
Ծանոթագրություններ
Կատեգորիա:Արևելյան Հայաստանի գյուղեր
Դեյրիմեսիհ
Դեյրիմեսիհ, գետակ Եփրատի ավազանում, նրա աջակողմյան վտակը։ Հոսում է Մալաթիա քաղաքի մոտով։ Միջին և ստորին հոսանքի շրջանը այգեվետ է։ Հիշատակում է թուրք պատմագիր Թյաթիբ Զեյեբին։ Արևմտահայերեն տարադարձությամբ՝ Տեյրիմեսիհ ։
Լա Վաժոլ
Լա Վաժոլ (La Vajol), մունիցիպալիտետ Իսպանիայում։ Գտնցում է Ժիրոնա պրովինցիայում, Կատալոնիա ինքնավար համայքնի կազմում։ Տարածքը կազմում է 4,7 կմ²։ Բնակչությունը՝ 98 մարդ։
Արտաքին հղումներ
Կատեգորիա:Իսպանիայի բնակավայրեր
Փշամանդիկ փշավոր
Փշամանդիկ փշավոր, մատիտեղազգիների ընտանիքի, փշամանդիկ ցեղի բույս։
Նկարագրություն
Փոքր թուփ է՝ 50 - 80 սմ բարձրությամբ, չռված ճյուղավոր սաղարթով։ Ընձյուղները բարակ են, ծայրում անտերև, ծածկված մոխրագույն, խորդուբորդ կեղևով։ Տերևները մանր են, էլիպսաձև, մերկ, 3 - 5 մմ երկարությամբ և 3 - 4 մմ լայնությամբ, կոշտ, հաստ։ Ռաստրուբները կարճ են, գլանաձև, 1 - 2 մմ երկարությամբ, երկու ատամիկներով։ Ծաղկապատը կազմված է 4 տերևիկներից։ Վարսանդները 6-ն են, սերմիկը տափակ է, ձվաձև, փայլուն, հարթ։ Ծաղկապատի ներքին մասնիկները պտուղների կազմավորման ժամանակ կլորասրտանման են կամ երիկամաձև։
Տարածվածություն
Տարածված է Կովկասում, Միջին Ասիայում, Արևմտյան Սիբիրում, Միջերկրական ծովի ափերին, Փոքր Ասիայում, Հյուսիսային Չինաստանում։ Հայաստանում հանդիպում է Արարատյան դաշտում, Վայքում, Մեղրիում, Զանգեզուրում, որտեղ աճում է գետաքարային հողազանգվածներում, չոր, քարքարոտ թեքությունների վրա ։
ՕԿՕ (Մոսկվա Սիթի)
ՕԿՕ (Մոսկվա Սիթի), շինությունների համալիր՝ տեղակայված 16-րդ թաղամասում, Մոսկովյան միջազգային առևտրական կետնտրոնում (Մոսկվա Սիթի)։ Տեղամասը բաժանված է երկու մասի՝ 16Ա և 16Բ։
«ՕԿՕ» անվանումը հապավում է, որը նշանակում է «բյուրեղյա հիմքերով միաձուլված»։ Համակարգի հարավային աշտարակը հանդիսանում է Եվրոպայում ամբողջությամբ կառուցված բարձրահարկ շենքերից բարձրությամբ երկրորդը։ Մոսկվայի կառավարությունը սեփականատեր  Capital Group կազմակերպությունից աշտարակը գնել է՝ որպես 55 000 մ2 անշարժ գույք   ։ Աշտարակի հարավային տանիքում տեղակայված է Եվրոպայի ամենաբարձր դիտարկման աշտարակը   ։
Թաղամաս № 16Ա
16 թաղամասում կառուցված է երկու երկնաքեր, որոնցից մեկը ունի 49 հարկ և 245 մ բարձրություն (Միջին աշտարակ), մյուսը՝ 85 հարկ և 354 մ բարձրություն (Հարավային աշտարակ)։ Երկուսն էլ ունեն ստորգետնյա հարկեր։ Շինությունում տեղակայված են ինչպես բնակելի, այնպես էլ գրասենյակային տարածքներ, որոնք ունեն համարյա նույն չափի տարածքներ։ Գրասենյակների համար հատկացված է շուրջ 122 493 մ2, իսկ բնակելի տարածքի համար՝ 122 507 մ2։
Թաղամաս № 16Բ
16Բ թաղամասում կառուցվելու է երկնաքեր, որը ունենալու է երեքաստղանի հյուրանոցներ, որում կտեղակայվի 330 սենյակ և 3 740 մեքենաների համար նախատեսված կանգառ։ Հյուրանոցը կլինի 79 մ բարձրության վրա և 22 հարկ։ Ավտոմեքենաների կանգառը կլինի 14 հարկանի, որից 5-ը՝ ստորգետնյա, իսկ մնացած 9-ը կունենան 44 մ ընդհանուր բարձրություն։
Շինարարության ընթացք
2012 թվականի հոկտեմբերի 15-ի դրությամբ Հյուսիսային աշտարակը գտնվում էր կառուցման փուլում՝ հասնելով գետնից բարձր 13-րդ հարկին, Հարավային աշտարակը գտնվում էր կառուցման փուլում՝ հասնելով գետնից բարձր 13-րդ հարկին։
2013 թվականի մայիսի 6-ի դրությամբ Հյուսիսային աշտարակը գտնվում էր կառուցման փուլում՝ հասնելով գետնից բարձր 35-րդ հարկին, Հարավային աշտարակը գտնվում էր կառուցման փուլում՝ հասնելով գետնից բարձր 40-րդ հարկին։
2013 թվականի հունիսի 22-ի դրությամբ Հյուսիսային աշտարակը գտնվում էր կառուցման փուլում՝ հասնելով գետնից բարձր 39-րդ հարկին, Հարավային աշտարակը գտնվում էր կառուցման փուլում՝ հասնելով գետնից բարձր 46-րդ հարկին։
2014 թվականի հունվարի 10-ի դրությամբ Հյուսիսային աշտարակի կառուցումը ավարտվել է, Հարավային աշտարակը գտնվում էր կառուցման փուլում՝ հասնելով գետնից բարձր 65-րդ հարկին։
Արտաքին հղումներ
Կատեգորիա:Երկնաքերներ
Holy Fuck (խումբ)
Holy Fuck, կանադական էլեկտրոնային խումբ Տորոնտոյից։
Արտաքին հղումներ
Կատեգորիա:Ռոք խմբեր
Կարմիր ծիլեր
Կարմիր ծիլեր, խորհրդային շրջանի հայերեն մանկական պատկերազարդ ամսագիր։ Հանդիսացել է Վրաստանի ԼԿԵՄ Կենտկոմի և լուսժողկոմատի հրատարակություն։ Լույս է տեսել 1923-1941 թվականին, Թբիլիսիում (1939-ից անվանվել է «Հոկտեմբերյան սերունդ»)։ Խմբագիրներ՝ Հակոբ Հակոբյան, Հովհաննես Պողոսյան, Ռուբեն Աղաբաբ։
Փորձել է նպաստել հայ սովետական մանկական գրականության ձևավորմանն ու զարգացմանը։ Տպագրել է Վրաստանում և Հայաստանում ստեղծագործող գրողների, արվեստագետների, մանկավարժների գործերը, թարգմանական նմուշներ՝ համաշխարհային դասական գրականությունից։
Առանձին մատենաշարով լույս է ընծայել մանկական ստեղծագործությունների ժողովածուներ։ «Կարմիր ծիլերը» հայկական դպրոցներում գործածվել է որպես ուսումնական ձեռնարկ։
Կատեգորիա:Վրաստանի հայկական ամսագրեր Կատեգորիա:Հայկական մանկական պարբերականներ Կատեգորիա:Հայկական մանկավարժական պարբերականներ Կատեգորիա:Պարբերականներ այբբենական կարգով
Ջեյն Քուրթին
Ջեյն Քուրթին (Jane Curtin, ), ամերիկացի դերասան և կոմեդիանտ, «Էմմի» մրցանակաբաշխության երկակի լաուրենտ։
Կյանք և կարիերա
Ջեյն Քուրթինը ծնվել և մեծացել է Մասսաչուսեթս նահանգի Քեմբրիջ քաղաքում։ Նա ավարտել է Հյուսիսարևելյան համալսարանը և 1972 թվականին առաջին անգամ խաղացել է բրոդվեյական կատակերգական ներկայացման մեջ, որտեղից և սկսվել նրա երկար կոմեդիական կարիերան։
Ջեյն Քուրթինը 1975 - 1980 թվականներին անընդահատ մասնակցել է «Շաբաթ երեկոյան ուղիղ եթերում» շոուին։ Շուտով նա ավելի հայտնի դարձավ «Ինչպես հաղթել կյանքի թանկությանը» (1980), «Օ Սին և Սթիգգին»(1985) և «Ձվագլուխները»(1993) ֆիլմերում կատարած դերերով։ 1984 - ից 1989 թվականներին գլխավոր դեր է կատարել «Քեյթ և Էլլի» սիթքոմում, որի շնորհիվ երկու անգամ արժանացել է «Էմմի» մրցանակնին լավագույն կնոջ դեր կատակերգական սերիալում թեմայով ։
1996 - 2001 թվականներին նկարահանվել է «Արեգակից երրորդ մոլորակը» կոմեդիական սերիալում, իսկ վերջին տարիներին հայտնվել է «Գրադարանավարը։ Ճակատագրի նիզակի որոնումներով» (2004), «Գրադարանավարը։ Վերադարձ կայսր Սոլոմոնի նիզակի մոտ» (2006), «Գրադարանավարը։ Հուդայի գավաթի անեծքը» (2008), «Սիրում եմ քեզ, մարդ» (2009), «Ես չգիտեմ, թե ինչպես է նա դա անում» (2011) և «Ոստիկանները բարձրակրունկների վրա» (2013) ֆիլմերում։ 2012 թվականին Քուրթինը նկարահանվել է «Հիշել ամեն ինչ» կրիմինալ սերիալում ։
Ծանոթագրություններ
Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:«Էմմի» մրցանակի դափնեկիրներ Կատեգորիա:21-րդ դարի ամերիկացի դերասանուհիներ Կատեգորիա:20-րդ դարի ամերիկացի դերասանուհիներ Կատեգորիա:«Ոսկե գլոբուս» մրցանակի դափնեկիրներ
Հարություն Սուրխաթյան
Հարություն Սուրխաթյան (Հարություն Մանուկի Թումանյան),, հայ գրականագետ, թարգմանիչ, գրական-հասարակական գործիչ, ԽՍՀՄ գրողների միության անդամ 1934 թվականից։ ԽՄԿԿ անդամ 1918 թվականից։
Գրական անունը
Նրա ծննդավայրը՝ Ղրիմի Հին Ղրիմ քաղաքը, ուներ իր երկրորդ, առավել հնավանդ անունը՝ Սուրխաթ, որից էլ գրականագետը ստեղծել է իր գրական անունը՝ Սուրխաթյան։
Կենսագրություն
Ծնվել է 1882 թվականի մայիսի 5-ին (նոր տոմարով՝ մայիսի 17-ին), Ղրիմի Հին Ղրիմ (Սուրխաթ)քաղաքում։ Ինը տարեկան հասակում կորցրել է հորը և սկսել աշխատել ծխախոտի պլանտացիայում։ Չնայած նյութական ծանր պայմաններին, նրան, այնուամենայնիվ, հաջողվել է ավարտել տեղի ծխական դպրոցը։ 1895 թվականին, տասներեքամյա Հարությունը մեկնում է Մելիտոպոլ և աշխատում որպես խանութի աշակերտ։ Այստեղից նա գնում է Կամենսկոյե և դարձյալ կատարում նույն ծանր աշխատանքը, որի պատճառով նա ստանում է թոքախտ հիվանդությունը։ Հետո մեկնում է Թիֆլիս և իր ազգականի՝ Քրիստափոր Կարա-Մուրզայի օգնությամբ աշխատանքի մտնում տեղի երգչախմբում։ Այստեղ նրա հիվանդությունը սաստկանում է, և ստիպված էլինում թողնել աշխատանքը, 1900 թվականին մեկնել Աշխաբադ և ուսուցչություն անել տեղի հայկական դպրոցում։ այստեղ չի կարողանում մնալ և նորից վերադառնում է Ղրիմ։ Հեռակա քննություններ է հանձնում և ավարտում Նոր Նախիջևանի հոգևոր սեմինարիան։ 1907 թվականին, կնոջ՝ Եկատերինա Մարտինովնայի հետ մեկնում է Խարկով, ընդունվում տեղի համալսարանի իրավաբանական ֆակուլտետը, սակայն դարձյալ առողջական վիճակի պատճառով չի կարողանում ավարտել այն։ 1910 թվականից մշտական բնակություն է հաստատում Թիֆլիսում։ Այստեղ նա սկսում է դասավանդել տեղի գիմնազիայում և Հովնանյան դպրոցում։ 1918 թվականից աշխատակցում է «Պահակ» և «Կարմիր ծիլեր» բոլշևիկյան թերթերին։ Խորհրդային կարգերի հաստատումից հետո աշխատում է որպես Հայաստանի դիվանագիտական ներկայացուցիչը Վրաստանում, Արտասահմանի հետ մշակութային կապի Անդրկովկասյան կոմիտեի նախագահ։ Վրաստանի լուսավորության կոմիսարիատը լիազորում է նրան վերահսկելու հայկական նոր ուղղագրության անխախտ կիրառումը Վրաստանի դպրոցներում և տեխնիկումներում։ Սուրխաթյանը գրականության բազմաթիվ դասագրքերի հեղինակ է։ 1930-ական թվականներին հայկական միջնակարգ դպրոցներում պարապում էին այդ դասագրքերով։ Ըստ գրականագետի կնոջ՝ Եկատերինա Մարտինովնայի հավաստիացման, Սուրխաթյանը 1937 թվականին արդեն ավարտել էր բուհերի ու տեխնիկումների համար կազմած գրականության ձեռնարկը և «Սասունցի Դավթի» մասին մի ուսումնասիրություն։ Այդ երկու գործերի ձեռագրերը կորել են։ Սուրխաթյանը մահացել է 1938 թվականի ապրիլի 9-ին, Կարնակիում։
Աղբյուրներ
Կատեգորիա:Հայ գրականագետներ Կատեգորիա:Հայ թարգմանիչներ Կատեգորիա:Հայ հասարակական գործիչներ Կատեգորիա:Գրական կեղծանուններով հայտնի հեղինակներ Կատեգորիա:ԽՍՀՄ գրողների միության անդամներ Կատեգորիա:Ռուսերենից հայերեն թարգմանիչներ Կատեգորիա:Անգլերենից հայերեն թարգմանիչներ Կատեգորիա:ԽՄԿԿ անդամներ Կատեգորիա:Գրական գործիչներ
Անուշավան Աբովյան
Անուշավան Մովսեսի Աբովյան, հայ գյուղագիր, ԽՍՀՄ գրողների միության անդամ 1938 թվականից։
Կենսագրություն
Ծնվել է Ուզունլար (այժմ՝ Օձուն) գյուղում։ Պատանի հասակում զրկվել է ծնողներից։ Նախնական կրթությունը ստացել է Ջալալօղլիի (այժմ՝ Ստեփանավանի) հայկական դպրոցում։ Հետո փոխադրվել է Թիֆլիս։ Նրա առաջին պատմվածքը՝ «Ձայնիկը», տպագրվել է «Նոր դար»-ում։ Նրա «Լևոնի հեքիաթը» ունի ինքնակենսագրական բնույթ։ Այստեղ Աբովյանը նկարագրում է իր և Հովհաննես Թումանյանի դպրոցական կյանքը Ջալալօղլիում։ Աբովյանը եղել է Հովհաննես Թումանյանի մտերիմ ընկերը։ Հովհաննես Թումանյանը «Անուշ» պոեմի առաջին տարբերակի նախաբանը նվիրել է Անուշավան Աբովյանին։ Մահացել է հայրենի Օձուն գյուղում ։
Ծանոթագրություններ
Կատեգորիա:Օձուն (Լոռու մարզ) գյուղում ծնվածներ Կատեգորիա:19-րդ դարի արևելահայ արձակագիրներ Կատեգորիա:20-րդ դարի արևելահայ արձակագիրներ Կատեգորիա:Հայ գյուղագիրներ
Մոռենի թաղիքավոր
Մոռենի թաղիքավոր, վարդազգիների ընտանիքի, մոռենի ցեղի բույս։
Նկարագրություն
Փոքր թուփ է, ուղղաձիգ, երբեմն' աղեղնաձև թեքված, մինչև 1 (հազվադեպ 1,5) մ երկարությամբ անկյունավոր, մոխրաթավոտ, արևի տակ կարմրող ճյուղերով։ Փշերը գրեթե ուղիղ են, կարճ, մինչև 2-3 (երբեմն 5) մմ երկարությամբ, սակավաթիվ։ Տերևները հնգաբաժան են, ընձյուղի վերին մասում' եռաբաժան, վերևից մերկ կամ աստղամազմզուկապատ, ներքևից մոխրաթաղիքավոր մազմզուկապատ։ Գագաթնային տերևիկը կոթունավոր է, կողայինները նստադիր, սրածայր, հակառակ ձվաձև, էլիպսաձև, հիմքում բութ սեպաձև, ատամնասղոցաեզր։ Ծաղկաբույլերը բրգաձև են, հավաք, 6-8 սմ երկարությամբ և 3-5 սմ լայնությամբ, թաղիքամազմզուկապատ։ Բաժակաթերթիկները ևս թաղիքամազմզուկապատ են, պսակաթերթիկները' դեղնասպիտակ։ Պտուղները ձվաձև են։
Ծանոթագրություններ
Կատեգորիա:Վարդազգիներ Կատեգորիա:Եվրոպայի բուսական աշխարհ
Լեռնահովտային քամիներ
Լեռնահովտային քամիներ, տեղական քամիներ, փչում են ցերեկը՝ հովիտներով ու լեռնալանջերով դեպի լեռները (հովտային քամի), երեկոյան՝ հակառակ ուղղությամբ (լեռնային քամի)։ Օդային հոսանքների նման շրջանառությունը հետևանք է օրվա ընթացքում շրջակա լեռների ու հարթավայրերի անհավասարաչափ տաքանալու և սառչելու։
Լեռնահովտային քամիները Հայաստանում
Հայաստանում դիտվում են գրեթե ամենուրեք, հատկապես ամռանը՝ պարզկա եղանակին։ Լավ արտահայտված են Արարատյան գոգավորությունում, դիտվում են ամբողջ տարվա ընթացքում, ուժեղանում հունիս-սեպտեմբերին. արագությունը՝ 3-ից 15-20 մ/վ։ Հովտային քամին սկսվում է առավոտյան, կեսօրին արագությունը հասնում է առավելագույն արժեքին։ Երեկոյան (մոտավորապես ժ. 18-19-ին) սկսվում է լեռն, քամին, ժ. 22-23-ին հասնում է առավելագույն արագության։ Երևանում Լեռնային քամիները սկսվում են մայրամուտից առաջ՝ ժ. 16-17-ին, ամռանը դրանց շնորհիվ գիշերները լինում են համեմատաբար զով, և մեծանում է օդի ջերմաստիճանի օրական տատանման լայնույթը։ Լեռնային քամիները Սևանի ավազանում հաճախ զուգակցվում են լճային բրիզների հետ։ Լեռնային քամիները դեպի լեռներ շարժվելիս իրենց հետ տանում են ջրային գոլորշի, որը հասնելով որոշ բարձրության, խտանում է և նպաստում ամպերի առաջացմանը։
Կատեգորիա:Քամիներ
Régime de brise
Բեթիս հոուփ
Բեթիս հոուփ (Betty's Hope, բառացի՝ Բեթիի հույս), Անտիգուայում շաքարեղեգի նախկին պլանտացիա, այժմ՝ բացօթյա թանգարան ։ Այն հիմնադրվել է 1650 թվականին, կղզին անգլիական գաղութ դառնալուց անմիջապես հետո, և դարերի ընթացքում ծաղկել է որպես հաջող գյուղատնտեսական, արդյունաբերական ձեռնարկություն ։ Դա Անտիգուայում գործարկված առաջին խոշորածավալ շաքարեղեգի տնկարկն էր և  1674 թվականից մինչև 1944 թվականը պատկանում էր Քոդրինգթոնների ընտանիքին։ Քրիստոֆեր Քոդրինգթոնը, հետագայում՝ Բրիտանական Հողմակողմ կղզիների գեներալ կապիտան, ունեցվածքը ձեռք է բերել 1674 թվականին և անվանել Բեթիս հոուփ՝ իր դստեր անունով   ։
Աշխարհագրություն
Բեթիս հոփ կալվածքը գտնվում է գյուղական վայրում, որտեղ բլրոտ տարածքի երկրագիտական գոյացությունը հիմնականում կրաքար է։ Աշխարհագրական կոորդինատներ են՝ 17 ° 4′51.5 ″ N 61 ° 44′44.26 ″ ։  Գտնվում է Պարես քաղաքից հարավ։
Ծանոթագրություններ
Կատեգորիա:1650 հիմնումներ Հյուսիսային Ամերիկայում Կատեգորիա:Անտիգուա և Բարբուդայի թանգարաններ
Դեյվիդ Լենգ
Դեյվիդ Մարշալ Լենգ (David Marshall Lang, ), անգլիացի պատմաբան, կովկասագետ, հայագետ։ Լոնդոնի համալսարանի կովկասյան հետազոտությունների պրոֆեսոր, Հայաստանի, Վրաստանի և Հին Բուլղարիայի պատմության մասնագետ։
Կենսագրություն
1944-1946 թթ. եղել է անգլիական փոխհյուպատոս Թավրիզում, որտեղ շփվել է հայերի հետ, վկայություններ հավաքել 1915 թ.-ի Հայոց ցեղասպանության ականատեսներից։ Քանիցս այցելել է Հայաստան։ «Հայաստան, քաղաքակրթության օրրան» (1970), «Լեռների ժողովուրդները, հինավուրց Արարատն ու Կովկասը» (1971), «Հայերը արտաքսված ժողովուրդ» (1981) ուսումնասիրությունները նվիրված են հայ ժողովրդի պատմությանը, մշակույթին ու ավանդույթներին, առանձին գլուխներում Լանգը քննել է հայկական հարցի ու հայերի ցեղասպանության վերաբերյալ խնդիրները։
Մարիներ-1
Մարիներ 1-ը արձակվել է 1962 թվականի հուլիսի 22-ին Ատլաս-Աջենա կրող հրթիռի միջոցով Քանավերալ հրվանդանի տիեզերական ուժերի կայանից։ Արձակումից քիչ անց հրթիռը շեղվեց իր ուղուց մակերևույթին գտնվող կայանի հետ կապի խափանման պատճառով, և պայթեցվեց անվտանգության նկատառումներից ելնելով։
Խնդիր արձակման ժամանակ
Մարիներ 1-ի արձակումը նախատեսված էր իրականացնել 1962 թվականի հուլիսի 21-ի վաղ առավոտյան։ Արձակումը մի քանի անգամ հետաձգվեց մինչ անվտանգության համակարգի տարաբնույթ զգուշացումների պատճառով։ Արձակումը տեղի ունեցավ հուլիսի 22-ի առավոտյան 9:21:23-ին։ Արձակումից քիչ անց հրթիռը սկսեց շեղվել դեպի հյուսիս-արևելք։ Ուղղիչ հրահանգները ուղարկվեցին, սակայն հրթիռը շարունակեց շեղումը դեպի ակտիվ նավագնացության և բնակելի տարածքներ, ստեղծելով վտանգ վթարի դեպքում։ 9:26:16-ին ընդամենը 6 վայրկյան մինչև երկրորդ աստիճանի անջատումը, հրթիռի ինքնաոչնչացման հրահանգ ուղարկվեց ։
Վթարի պատճառը
Քանի որ հրթիռի շեղումը ուղուց տեղի էր ունենում սահուն այլ ոչ թռիչքային ՌՇԼ մասնագետները ենթադրեցին, որ խնդիրը հրթիռի կառավարման համակարգի ծրագրային ապահովման մեջ էր ։ Վթարից հետո հինգ օր տևած վերլուծության արդյունքում պարզվեց, որ խնդիրը եղել է համակարգչային ծրագրում տրամաբանական սխալը որը համակցվել է տեխնիկական խնդրի հետ ։
Թռիչքի ընթացքում առաջին վայրկյանների ընթացքում կրող հրթիռը կորցրեց կապը վերգետնյա կառավարման համակարգի հետ։ Սա նորմալ իրավիճակ է, ու նման դեպքերում հրթիռը շարունակում է թռիչքը համաձայն ծրագրավորված ուղղու մինչ կապը կառավարման համակարգի հետ կվերականգնվի ։ Տվյալ դեպքում երբ կապը վերահաստատվեց ծրագրային ապահովումը ներկայացրեց սխալ տվյալներ կապված թռիչքի պարամետրերի հետ, որը և ծրագիրը փորձեց կարգաբերել, իրականում հանգեցնելով հրթիռի թռիչքի սխալի, և ի վերջո թռիչքի անվտանգության պատասխանատուն ստիպված եղավ ոչնչացնել հրթիռը ։
Նույն սխալ տրամաբանությունը դրանից առաջ կիրառվել է նաև Ռեյնջեր ծրագրի շրջանակներում իրականացված առաքելությունների ընթացքում, առանց որևէ խնդիրների ։
Հետևանքներ
Ամերիկյան առաջին միջմոլորակային կայանի կորուստը հանգեցրեց 18,5 միլիոն դոլարի կորստի (այսօրվա գնահատականներով 185 միլիոն դոլար) ։ Որպես հետևանք վերահաստատվեց արձակումից առաջ կատարվող ծրագրային ապահովման ստուգման պարտադրման կանոնակարգը։ Ներդրված ընթացակարգերը ՆԱՍԱ-ին թույլ տվեցին խուսափելու խոշոր վթարներից, մասնավորապես Ապոլոն ծրագրի շրջանակներում Լուսնի վրա վայրէջքներ կատարող մոդուլի ծրագրային ապահովման սխալները չհանգեցրին վթարի ։
Տրամաբանական սխալի արագ հայտնաբերումը թույլ տվեց վերացնել այն կրկնօրինակ ԱՄԿ Մարիներ 2-ի մոտ, որը արձակման էր պատրաստվում օգոստոսի վերջին ։ 1962 թվականի օգոստոսի 27-ին Մարիներ 2-ը հաջողությամբ արձակվեց ։
Արտաքին հղումներ
Կատեգորիա:Տիեզերանավեր Կատեգորիա:Վեներա մոլորակ Կատեգորիա:ՆԱՍԱ Կատեգորիա:1962 հիմնադրումներ Կատեգորիա:Մարիներ ծրագիր
Մերկ կինը
Օգտագործվում է նաև այս նկարի այլ անվանումներ՝ «Թախտին նստած մերկ կինը», «Աննա» (բնորդուհու անունով), «Լոգանքից հետո» և «Մարգարիտ» ։
Պատմություն
Մինչև 1896 թվականը «Մերկ կինը» նկարը գտնվել է Էմանուել Շաբրիեի (Emmanuel Chabrier) հավաքածուում։ Ապա այն գնել է փարիզյան հայտնի մարշալ Պոլ Դյուրան Ռուելը (Paul Durand-Ruel) ։ 1898 թվականին նա կտավը ֆրանկով վաճառել է մոսկովյան վաճառական և հավաքորդ Պյոտր Շուկինին ։ Հետագայում այս նկարը 14 տարի կախված է եղել Պյոտր Շուկինի ննջասենյակում, քանի որ նա չէր համարձակվում այն ցուցադրել իր պատկերասրահում։ 1912 թվականի հունիսին նկարը Շուկինից գնել է եղբայրը՝ Սերգեյ Շուկինը և այն նրա հավաքածուում է եղել 1912-1918 թվականներին  ։
1918 թվականին «Մերկ կինը» նկարը հանձնվել է Նոր արևմտյան գեղանկարչության առաջին թանգարան։ 1923 թվականին վերջինս միացվել է Արևմտյան գեղարվեստի երկրորդ թանգարանին և արդյունքում ձևավորվել է Նոր արևմտյան արվեստի թանգարանը, որտեղ նկարը գտնվել է մինչև 1948 թվականը՝ թանգարանի լուծարվելը։ Դրանից հետո նկարը հանձնվել է Պուշկինի անվան գեղարվեստի թանգարան, որտեղ և գտնվում է մինչ օրս ։
Նկարագրություն
Ռենուարի նկարի համար կեցվածք է ընդունել փարիզյան բնորդուհի Աննան։ Որպես ֆոն նկարիչն օգտագործել է տարբեր իրեր՝ մասամբ դրված թախտին և բազմոցին, իսկ մասամբ էլ թափթփված շուրջբոլորը։ Դրանց կտորները նկարելու համար Ռենուարը կիրառել է բաց, շեշտակի վրձնահարվածներ։ Բնորդուհու կառուցվածքը նկարված է լրիվ այլ ոճով․ հոծ և հարթ ձեռագրով, որը համատեղում է վարդագույն և մարգարտյա գույները ։
Արտաքին հղումներ
Կատեգորիա:Ռենուարի նկարներ Կատեգորիա:1876 նկարներ Կատեգորիա:Մոսկվայի Պուշկինի անվան կերպարվեստի թանգարանի նկարներ Կատեգորիա:Մերկ կանանց պատկերով նկարներ
Վրաստանի պաշտպանության նախարարության Գեորգի Աբրամիշվիլիի անվան զինվորական հոսպիտալ
Վրաստանի պաշտպանության նախարարության Գեորգի Աբրամիշվիլիի անվան զինվորական հոսպիտալ (გიორგი აბრამიშვილის სახელობის საქართველოს თავდაცვის სამინისტროს სამხედრო ჰოსპიტალი), հայտնի է նաև որպես Գորիի զինվորական հոսպիտալ (გორის სამხედრო ჰოსპიტალი), Վրաստանի պաշտպանության նախարարության ենթակայության տակ գտնվող բժշկական հաստատություն, որ գտնվում է Գորի քաղաքում։ Իր ներկայիս տեսքով կենտրոնն ստեղծվել է 2006 թվականի օգոստոսի 15-ին Վրաստանի մայրաքաղաք Թբիլիսիում տեղակայված խորհրդային ժամանակաշրջանի զինվորական հոսպիտալի բազայի վրա ։